title: Odluka Vijeća (EU) 2016/807 od 15. ožujka 2016. o stajalištu koje treba donijeti u ime Europske unije u Međunarodnoj pomorskoj organizaciji (IMO) tijekom 40. sjednice Odbora za olakšice, 69. sjednice Odbora za zaštitu morskog okoliša i 96. sjednice Odbora za pomorsku sigurnost o donošenju izmjena Konvencije o olakšicama, Priloga IV. Konvenciji MARPOL, pravila II-2/13. i II-2/18. Konvencije SOLAS te Kodeksa o sustavima za zaštitu od požara i Kodeksa o poboljšanom programu nadzora iz 2011.

text:
               21.5.2016

               HR

               Službeni list Europske unije

               L 132/99

         ODLUKA VIJEĆA (EU) 2016/807
   od 15. ožujka 2016.
   o stajalištu koje treba donijeti u ime Europske unije u Međunarodnoj pomorskoj organizaciji (IMO) tijekom 40. sjednice Odbora za olakšice, 69. sjednice Odbora za zaštitu morskog okoliša i 96. sjednice Odbora za pomorsku sigurnost o donošenju izmjena Konvencije o olakšicama, Priloga IV. Konvenciji MARPOL, pravila II-2/13. i II-2/18. Konvencije SOLAS te Kodeksa o sustavima za zaštitu od požara i Kodeksa o poboljšanom programu nadzora iz 2011.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Cilj djelovanja Unije u sektoru pomorskog prometa trebao bi biti poboljšanje pomorske sigurnosti, zaštita morskog okoliša i olakšavanje međunarodnog pomorskog prometa.

               (2)

               Odbor za olakšice IMO-a (FAL) odobrio je na 39. sjednici izmjene Konvencije o olakšicama u međunarodnom pomorskom prometu iz 1965. („Konvencija FAL”). Očekuje se da će te izmjene biti donesene tijekom 40. sjednice FAL-a koja će se održati u travnju 2016.

               (3)

               Na 68. sjednici IMO-ova Odbora za zaštitu morskog okoliša (MEPC 68) dogovoreno je da je primljen dovoljan broj obavijesti u skladu s pravilom 13. iz Priloga IV. Međunarodnoj konvenciji o sprečavanju onečišćenja s brodova („Prilog IV. Konvenciji MARPOL”) kako bi se dio Baltičkog mora odredio kao posebno područje. Slijedom toga za to bi se posebno područje mogli utvrditi datumi od kojih to određivanje posebnog područja predviđeno u pravilu 11.3 iz Priloga IV. Konvenciji MARPOL počinje proizvoditi učinke. Na 68. sjednici Odbora za zaštitu morskog okoliša (MEPC) zaključeno je da bi izmjene pravila 1. i 11. iz Priloga IV. Konvenciji MARPOL bile potrebne kako bi određivanje tog dijela posebnog područja počelo proizvoditi učinke te da bi u tu svrhu trebalo predložiti izmjene Priloga IV. Konvenciji MARPOL. Očekuje se da će te izmjene biti donesene tijekom 69. sjednice MEPC-a koja će se održati u travnju 2016.

               (4)

               Odbor za pomorsku sigurnost (MSC) IMO-a na svojoj je 95. sjednici odobrio izmjene pravila II-2/13. i II-2/18. Međunarodne konvencije za zaštitu ljudskog života na moru (SOLAS), Međunarodnog kodeksa za sustave za zaštitu od požara („Kodeks FSS”) i Kodeksa o poboljšanom programu nadzora („Kodeks ESP iz 2011.”). Očekuje se da će te izmjene biti donesene tijekom 96. sjednice MSC-a koja će se održati u svibnju 2016.

               (5)

               Općim preispitivanjem Konvencije FAL moderniziraju se njezine odredbe uzimajući u obzir promjene u području prijenosa informacija i podataka elektroničkim putem te koncept jedinstvenog prozora. Njome se posebno uvode mjere koje su važne za Uniju u pogledu uključivanja brojeva viza na popise putnika, ali ne i na popise posade, te prava tijela da propišu obveznu uporabu elektroničkog podnošenja obrazaca. Člancima 5. i 7. Direktive 2010/65/EU Europskog parlamenta i Vijeća (1) predviđa se da se od 1. lipnja 2015. službeni postupak prijave za brodove koji dolaze u luke smještene u državama članicama i odlaze iz tih luka smije prihvatiti samo u elektroničkom obliku preko jedinstvenog prozora te da države članice trebaju prihvaćati papirnate obrasce FAL za postupak prijave do tog datuma. Direktivom 2010/65/EU također je predviđeno da se informacije koje se zahtijevaju u skladu s pravnim aktom Unije od 1. lipnja 2015. trebaju dostavljati u elektroničkom obliku. Zahtjev za uključivanje broja vize, kada je to primjenjivo, na popise posade i putnika proizlazi iz točke 3.1.2. Priloga VI. Uredbi (EZ) br. 562/2006 Europskog parlamenta i Vijeća (2).

               (6)

               Člankom VIII. Konvencije FAL zahtijeva se da ugovorne stranke Konvencije FAL koje smatraju da ispunjavanje bilo koje od normi Konvencije FAL nije izvedivo ili koje smatraju da je zbog posebnih razloga potrebno usvojiti drukčije dokumentacijske zahtjeve ili postupke o takvim nepodudarnostima obavijeste glavnog tajnika. Pojedinim zahtjevima utvrđenima u Direktivi 2010/65/EU i Uredbi (EZ) br. 562/2006 nameću se strože obveze nego relevantnim pravilima predviđenima u Konvenciji FAL te oni stoga predstavljaju nepodudarnost u smislu članka VIII. te Konvencije o kojoj se mora obavijestiti.

               (7)

               Cilj izmjena Priloga IV. Konvenciji MARPOL jest uspostava pravnog okvira za provedbu dogovora sa 68. sjednice MEPC-a o tome da je primljeno dovoljno obavijesti o dostupnosti lučkih uređaja za prihvat kako bi se omogućilo da odredbe o posebnom području Baltičkog mora počnu proizvoditi učinke te da bi se slijedom toga mogli utvrditi datumi od kojih određivanje dijela Baltičkog mora kao posebnog područja počinje proizvoditi učinke u skladu s tim obavijestima. Člankom 4. Direktive 2000/59/EZ Europskog parlamenta i Vijeća (3) predviđena je dostupnost lučkih uređaja za prihvat, koja je obuhvaćena i pravilom 12.a Rezolucije IMO-a MEPC.200(62), u svrhu smanjenja ispuštanja brodskog otpada i ostataka tereta u more, naročito ilegalnog ispuštanja s brodova koji se koriste lukama u Uniji.

               (8)

               Izmjenama pravila II-2/13. Konvencije SOLAS uvest će se zahtjevi u vezi s vrednovanjem putova bijega analizom evakuacije u početnoj fazi projektiranja, koji se trebaju primjenjivati na nove ro-ro brodove za prijevoz putnika i druge putničke brodove koji prevoze više od 36 putnika. Direktiva 2009/45/EZ Europskog parlamenta i Vijeća (4) primjenjuje se na putničke brodove i brza putnička plovila u domaćoj plovidbi. Člankom 6. stavkom 2. točkom (a) podtočkom i. te Direktive predviđeno je da novi putnički brodovi klase A trebaju u potpunosti ispunjavati zahtjeve Konvencije SOLAS iz 1974. kako je izmijenjena. Nadalje, Direktivom 2009/45/EZ predviđena su detaljna pravila o putovima bijega na ro-ro putničkim brodovima klasa B, C i D, kako su utvrđena u stavku 6-1. dijela B poglavlja II. Priloga I.

               (9)

               Izmjenama pravila II-2/18. Konvencije SOLAS o površinama za slijetanje helikoptera na novim ro-ro putničkim brodovima postat će obvezne odredbe iz okružnice IMO-a MSC.1/Circ.1431 od 31. svibnja 2012. o smjernicama za odobrenje uređaja za gašenje požara na opremi za prihvat helikoptera pjenom. Pravilom 18. dijela B poglavlja II.-2. Priloga I. Direktivi 2009/45/EZ predviđeno je da brodovi opremljeni helidromima trebaju ispunjavati zahtjeve konvencije SOLAS kako je revidirana 1. siječnja 2003., čija se izmjena sada očekuje.

               (10)

               Revidiranim poglavljem 8. Kodeksa FSS predvidjet će se da treba obratiti posebnu pozornost na specifikaciju kvalitete vode koju dostavlja proizvođač sustava radi sprečavanja unutarnje korozije i začepljenja raspršivača. Člankom 6. stavkom 2. točkom (a) podtočkom i. Direktive 2009/45/EZ predviđeno je da novi putnički brodovi klase A trebaju u potpunosti ispunjavati zahtjeve Konvencije SOLAS iz 1974., kako je izmijenjena, a kojom je obuhvaćen Kodeks FSS koji je Rezolucijom IMO-a MSC.99(73) postao obvezan u okviru Konvencije SOLAS. Nadalje, Direktivom 2009/45/EZ predviđena su detaljna pravila za gašenje požara na brodovima klasa B, C i D, kako su utvrđena u stavcima 4.5. i 4.8. dijela A poglavlja II-2. Priloga I.

               (11)

               Novim poglavljem 17. Kodeksa FSS podrobnije će se opisati specifikacije za sustave za gašenje požara pjenom u svrhu zaštite uređaja za prihvat helikoptera kako se zahtijeva poglavljem II-2. Konvencije SOLAS. Člankom 6. stavkom 2. točkom (a) podtočkom i. Direktive 2009/45/EZ predviđeno je da novi putnički brodovi klase A trebaju u potpunosti ispunjavati zahtjeve Konvencije SOLAS iz 1974., kako je izmijenjena, a kojom je obuhvaćen Kodeks FSS koji je Rezolucijom IMO-a MSC.99(73) postao obvezan u okviru Konvencije SOLAS. Nadalje, Direktivom 2009/45/EZ predviđena su detaljna pravila o posebnim zahtjevima za uređaje za prihvat helikoptera na brodovima klasa B, C i D, kako su utvrđena u stavku 18. dijela B poglavlja II. Priloga I.

               (12)

               U onoj mjeri u kojoj izmjene pravila II-2/13. i II-2/18 Konvencije SOLAS, revidiranog poglavlja 8. i novog poglavlja 17. Kodeksa FSS mogu utjecati na odredbe Direktive 2009/45/EZ u vezi s putničkim brodovima i brzim putničkim plovilima u nacionalnoj plovidbi, te su izmjene u isključivoj nadležnosti Unije.

               (13)

               Izmjene Kodeksa ESP iz 2011. namijenjene su usklađivanju termina povezanih s priznatim organizacijama. Člancima 5. i 6. Uredbe (EU) br. 530/2012 Europskog parlamenta i Vijeća (5) primjena Programa procjene stanja (CAS) IMO-a na tankere za ulje s jednostrukom oplatom starije od 15 godina propisana je kao obvezna. Poboljšanim programom inspekcija tijekom nadzora brodova za rasuti teret i tankera za ulje ili Poboljšanim programom nadzora (ESP) detaljno je utvrđen način na koji treba provesti tu temeljitu procjenu. Budući da se CAS koristi ESP-om kao alatom za ostvarenje svojeg cilja, sve promjene inspekcija ESP-a bit će automatski primjenjive na temelju Uredbe (EU) br. 530/2012.

               (14)

               Unija nije članica IMO-a niti je ugovorna stranka relevantnih konvencija i kodeksa. Stoga je potrebno da Vijeće ovlasti države članice da izraze stajalište Unije i svoju suglasnost da budu obvezane tim izmjenama, u onoj mjeri u kojoj su one u isključivoj nadležnosti Unije,

         DONIJELO JE OVU ODLUKU:
   Članak 1.
   Stajalište koje treba donijeti u ime Unije na 40. sjednici Odbora za olakšice IMO-a jest da se slaže s donošenjem izmjena Konvencije o olakšicama kako su utvrđene u dokumentu IMO-a FAL 40/3.
   Članak 2.
   Stajalište koje treba donijeti u ime Unije na 69. sjednici Odbora za zaštitu morskog okoliša IMO-a jest da se slaže s donošenjem izmjena pravila 1. i 11. iz Priloga IV. Konvenciji MARPOL, kako su utvrđene u Prilogu dokumentu IMO-a MEPC 69/3/3.
   Članak 3.
   Stajalište koje je treba donijeti u ime Unije na 96. sjednici Odbora IMO-a za pomorsku sigurnost jest da se slaže s donošenjem sljedećih izmjena:

               —

               pravila II-2/13. Konvencije SOLAS kako su utvrđene u Prilogu 14. dokumentu IMO-a MSC 95/22/add.2,

               —

               pravila II-2/18. Konvencije SOLAS kako su utvrđene u Prilogu 2. dokumentu IMO-a SSE 2/20,

               —

               poglavlja 8. Kodeksa FSS kako su utvrđene u točki 1. Priloga 18. dokumentu IMO-a 95/22/add.2,

               —

               poglavlja 17. Kodeksa FSS kako su utvrđene u točki 2. Priloga 18. dokumentu IMO-a 95/22/add.2,

               —

               Kodeksa ESP iz 2011. kako su utvrđene u Prilogu 15. dokumentu IMO-a 95/22/add.2.

         Članak 4.
   1.   Države članice, koje su članice IMO-a, izražavaju stajalište koje treba donijeti u ime Unije kako je utvrđeno u člancima 1., 2. i 3., djelujući zajednički u interesu Unije.
   2.   Manje promjene stajališta iz članaka 1., 2. i 3. mogu se dogovoriti bez daljnje odluke Vijeća.
   Članak 5.
   Države članice ovlašćuje se da izraze svoju suglasnost da budu obvezane, u interesu Unije, izmjenama iz članaka 1., 2. i 3. u onoj mjeri u kojoj su one u isključivoj nadležnosti Unije.
   Članak 6.
   Ova je Odluka upućena državama članicama.

      Sastavljeno u Bruxellesu 15. ožujka 2016.

            Za Vijeće

            Predsjednik

         A.G. KOENDERS

      (1)  Direktiva 2010/65/EU Europskog parlamenta i Vijeća od 20. listopada 2010. o službenom postupku prijave za brodove koji dolaze u luke i/ili odlaze iz luka država članica i o stavljanju izvan snage Direktive 2002/6/EZ (SL L 283, 29.10.2010., str. 1.).

      (2)  Uredba (EZ) br. 562/2006 Europskog parlamenta i Vijeća od 15. ožujka 2006. o Zakoniku Zajednice o pravilima kojima se uređuje kretanje osoba preko granica (Zakonik o schengenskim granicama) (SL L 105, 13.4.2006., str. 1.).

      (3)  Direktiva 2000/59/EZ Europskog parlamenta i Vijeća od 27. studenoga 2000. o lučkim uređajima za prihvat brodskog otpada i ostataka tereta (SL L 332, 28.12.2000., str. 81.).

      (4)  Direktiva 2009/45/EZ Europskog parlamenta i Vijeća od 6. svibnja 2009. o sigurnosnim pravilima i normama za putničke brodove (SL L 163, 25.6.2009., str. 1.).

      (5)  Uredba (EU) br. 530/2012 Europskog parlamenta i Vijeća od 13. lipnja 2012. o ubrzanom postupnom uvođenju zahtjeva za dvostrukom oplatom ili ekvivalentnih projektnih zahtjeva za tankere za ulje s jednostrukom oplatom (SL L 172, 30.6.2012., str. 3.).


title: Odluka Vijeća od 14. travnja 2014. o potpisivanju, u ime Europske unije, Ugovora iz Marakeša za olakšavanje pristupa objavljenim djelima slijepim i slabovidnim te osobama koje imaju druge smetnje pri čitanju otisnutog teksta

text:
               17.4.2014

               HR

               Službeni list Europske unije

               L 115/1

         ODLUKA VIJEĆA
   od 14. travnja 2014.
   o potpisivanju, u ime Europske unije, Ugovora iz Marakeša za olakšavanje pristupa objavljenim djelima slijepim i slabovidnim te osobama koje imaju druge smetnje pri čitanju otisnutog teksta
   (2014/221/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 114. i 207., u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Unija je na temelju Odluke Vijeća 2010/48/EZ (1) od 22. siječnja 2011. obvezana Konvencijom Ujedinjenih naroda o pravima osoba s invaliditetom; njezine su odredbe postale sastavni dio pravnog poretka Europske unije.

               (2)

               Vijeće je 26. studenoga 2012. ovlastilo Komisiju da, u ime Europske unije, u pregovorima dogovori međunarodni sporazum u okviru Svjetske organizacije za intelektualno vlasništvo o poboljšanom pristupu knjigama za osobe koje imaju poteškoće pri čitanju otisnutog teksta.

               (3)

               Pregovori su uspješno zaključeni na diplomatskoj konferenciji održanoj u Marakešu od 17. do 28. lipnja 2013., a Ugovor iz Marakeša za olakšanje pristupa objavljenim djelima slijepim i slabovidnim te osobama koje imaju druge smetnje pri čitanju otisnutog teksta („Ugovor iz Marakeša”) donesen je 27. lipnja 2013.

               (4)

               Ugovorom iz Marakeša utvrđuje se niz međunarodnih pravila kojima se osigurava da na nacionalnoj razini postoje ograničenja autorskih prava ili iznimke od autorskih prava u korist slijepih i slabovidnih osoba ili osoba koje imaju druge smetnje pri čitanju otisnutog teksta i kojima se omogućuje prekogranična razmjena primjeraka objavljenih djela u dostupnom formatu koji su izrađeni uz ograničenja ili iznimke od autorskog prava.

               (5)

               Ugovor iz Marakeša je tijekom godine dana od dana njegova donošenja otvoren za potpisivanje svakoj stranci koja ispunjava uvjete potrebne da postane strankom tog Ugovora. Trebalo bi ga potpisati u ime Unije u pogledu pitanja koja su u nadležnosti Unije, podložno njegovom kasnijem sklapanju,

         DONIJELO JE OVU ODLUKU:
   Članak 1.
   Odobrava se, u ime Unije, potpisivanje Ugovora iz Marakeša za olakšavanje pristupa objavljenim djelima slijepim i slabovidnim te osobama koje imaju druge smetnje pri čitanju otisnutog teksta (2), podložno njegovom kasnijem sklapanju.
   Članak 2.
   Predsjednika Vijeća ovlašćuje se da odredi osobu ili osobe koje su ovlaštene u ime Unije potpisati Ugovor iz Marakeša.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 14. travnja 2014.

            Za Vijeće

            Predsjednik

         A. TSAFTARIS

      (1)  Odluka Vijeća 2010/48/EZ od 26. studenoga 2009. o sklapanju Konvencije Ujedinjenih naroda o pravima osoba s invaliditetom od strane Europske zajednice (SL L 23, 27.1.2010., str. 35.).

      (2)  Tekst Ugovora iz Marakeša bit će objavljen zajedno s odlukom o njegovom sklapanju.


title: Odluka (EU) 2017/1651 Europskog parlamenta od 27. travnja 2017. o razrješnici za izvršenje proračuna Europskog potpornog ureda za azil za financijsku godinu 2015.

text:
               29.9.2017

               HR

               Službeni list Europske unije

               L 252/193

         ODLUKA (EU) 2017/1651 EUROPSKOG PARLAMENTA
   od 27. travnja 2017.
   o razrješnici za izvršenje proračuna Europskog potpornog ureda za azil za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog potpornog ureda za azil za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog potpornog ureda za azil za financijsku godinu 2015., s odgovorima Ureda (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju treba dobiti Ured za izvršenje proračuna za financijsku godinu 2015. (05873/2017 – C8-0078/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 439/2010 Europskog parlamenta i Vijeća od 19. svibnja 2010. o osnivanju Europskog potpornog ureda za azil (4), a posebno njezin članak 36.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0093/2017),

               1.

               daje razrješnicu izvršnom direktoru Europskog potpornog ureda za azil za izvršenje proračuna Ureda za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europskog potpornog ureda za azil, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 66.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 132, 29.5.2010., str. 11.

      (5)  SL L 328, 7.12.2013., str. 42.


title: 2014/338/EU: Odluka Europske središnje banke od 5. lipnja 2014. o izmjeni Odluke ESB/2010/23 o raspodjeli monetarnog prihoda nacionalnih središnjih banaka država članica čija je valuta euro (ESB/2014/24)

text:
               7.6.2014

               HR

               Službeni list Europske unije

               L 168/117

         ODLUKA EUROPSKE SREDIŠNJE BANKE
   od 5. lipnja 2014.
   o izmjeni Odluke ESB/2010/23 o raspodjeli monetarnog prihoda nacionalnih središnjih banaka država članica čija je valuta euro

      (ESB/2014/24)

      (2014/338/EU)

   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 32.,
   budući da:

               (1)

               Odluka ESB/2010/23 (1) uspostavlja mehanizam za udruživanje i raspodjelu monetarnog prihoda koji proizlazi iz operacija monetarne politike.

               (2)

               Članak 5. stavak 2. Odluke ESB/2010/23 određuje da je iznos monetarnog prihoda svakog NSB-a potrebno umanjiti za iznos koji je jednak kamatama koje su obračunate ili plaćene na obveze uključene u osnovicu obveza i u skladu sa svakom odlukom Upravnog vijeća iz drugog podstavka članka 32. stavka 4. Statuta Europskog sustava središnjih banaka i Europske središnje banke. Trebalo bi razjasniti da svaki prihod zarađen na obvezama uključenim u osnovicu obveza treba biti dodan monetarnom prihodu nacionalnih središnjih banaka koji se udružuje.

               (3)

               Odluku ESB/2010/23 potrebno je izmijeniti na odgovarajući način,

         DONIJELO JE OVU ODLUKU:
   Članak 1.
   Izmjena
   Članak 5. stavak 2. Odluke ESB/2010/23 zamjenjuje se sljedećim:

      „2.   Iznos monetarnog prihoda svakog NSB-a prilagođava se za iznos jednak kamati obračunatoj, plaćenoj ili primljenoj na obveze uključene u osnovicu obveza i u skladu sa svakom odlukom Upravnog vijeća na temelju članka 32. stavka 4. drugog podstavka Statuta ESSB-a.”

   Članak 2.
   Stupanje na snagu
   Ova Odluka stupa na snagu na dan objave u Službenom listu Europske Unije.

      Sastavljeno u Frankfurtu na Majni 5. lipnja 2014.

            Predsjednik ESB-a

         Mario DRAGHI

      (1)  Odluka ESB/2010/23 od 25. studenoga 2010. o raspodjeli monetarnog prihoda nacionalnih središnjih banaka država članica čija je valuta euro(SL L 35, 9.2.2011., str. 17.


title: 2003/833/EZ: Odluka Komisije od 28. studenoga 2003. o odobravanju u ime Europske zajednice izmjena priloga Sporazumu između Europske zajednice i Sjedinjenih Američkih Država o sanitarnim mjerama za zaštitu zdravlja ljudi i životinja pri trgovini živim životinjama i proizvodima životinjskog podrijetlaTekst značajan za EGP

text:
               03/Sv. 041

               HR

               Službeni list Europske unije

               153

         32003D0833

               L 316/20

               SLUŽBENI LIST EUROPSKE UNIJE

               28.11.2003.

         ODLUKA KOMISIJE
   od 28. studenoga 2003.
   o odobravanju u ime Europske zajednice izmjena priloga Sporazumu između Europske zajednice i Sjedinjenih Američkih Država o sanitarnim mjerama za zaštitu zdravlja ljudi i životinja pri trgovini živim životinjama i proizvodima životinjskog podrijetla
   (Tekst značajan za EGP)
   (2003/833/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 98/258/EZ od 16. ožujka 1998. o sklapanju Sporazuma između Europske zajednice i Sjedinjenih Američkih Država o sanitarnim mjerama za zaštitu zdravlja ljudi i životinja pri trgovini živim životinjama i proizvodima životinjskog podrijetla (1), a posebno njezin članak 4. treći stavak,
   budući da:

               (1)

               Zajednički upravni odbor za sporazum (Odbor) na svom sastanku od 2. listopada 2003. izdao je preporuku vezano uz određivanje istovjetnosti za želatinu i kolagen za prehranu ljudi. Kao rezultat te preporuke primjereno je izmijeniti Prilog V. Sporazumu.

               (2)

               Potrebno je odobriti te izmjene u ime Zajednice.

               (3)

               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   U skladu s preporukama Zajedničkog upravnog odbora osnovanog sukladno članku 14. Sporazuma između Europske zajednice i Sjedinjenih Američkih Država o sanitarnim mjerama za zaštitu zdravlja ljudi i životinja pri trgovini živim životinjama i proizvodima životinjskog podrijetla, ovime se u ime Europske zajednice odobravaju izmjene Priloga V. spomenutom Sporazumu. Tekst Sporazuma u obliku razmjene pisama, uključujući izmjene Priloga V. Sporazumu, priložen je ovoj Odluci.
   Članak 2.
   Ovime se ovlašćuje glavni direktor Opće uprave za zaštitu zdravlja i potrošača za potpisivanje Sporazuma u obliku razmjene pisama kako bi se Zajednica obvezala.
   Članak 3.
   Ova se Odluka primjenjuje od prvog dana mjeseca nakon mjeseca u kojem Sjedinjene Američke Države pisano obavijeste Komisiju da su dovršile svoj unutarnji postupak odobravanja izmjena navedenih u članku 1.

      Sastavljeno u Bruxellesu 28. studenoga 2003.

            Za Komisiju

         David BYRNE

            Član Komisije

      (1)  SL L 118, 21.4.1998., str. 1.


title: Odluka Komisije od 19. siječnja 2012. o osnivanju skupine nadležnih tijela Europske unije za odobalne naftne i plinske aktivnosti

text:
01/Sv. 16             HR                               Službeni list Europske unije                                                    293
32012D0121(01)
C 18/8                                              SLUŽBENI LIST EUROPSKE UNIJE                                                21.1.2012.
                                                         ODLUKA KOMISIJE
                                                         od 19. siječnja 2012.
                   o osnivanju skupine nadležnih tijela Europske unije za odobalne naftne i plinske aktivnosti
                                                            (2012/C 18/07)
EUROPSKA KOMISIJA,                                                       (6)     Stalna razmjena iskustava, utvrđivanje najboljih praksi
                                                                                između regulatornih tijela i industrije te poboljšanje
                                                                                provedbenih mjera priznaju se kao ključni aspekti učin
uzimajući u obzir Ugovor o funkcioniranju Europske unije,                        kovitog regulatornog režima.
budući da:                                                               (7)     Vrijednost suradnje između nadležnih tijela za odobalne
                                                                                aktivnosti jasno je utvrđena aktivnostima Foruma tijela
                                                                                odgovornih za aktivnosti u Sjevernom moru i Među
(1)    Članak 191. Ugovora utvrđuje ciljeve očuvanja, zaštite i                  narodnog foruma regulatora. Na temelju tih iskustava,
       poboljšanja kvalitete okoliša i stvara obvezu da svako                    važno je povećati učinkovitost prijenosa iskustva i
       djelovanje Unije podržava visoku razinu zaštite koja se                   znanja diljem Unije putem formalne strukture za cijelu
       temelji na načelu opreznosti i preventivnog djelovanja i                  Uniju.
       razboritog i racionalnog korištenja prirodnih resursa.
                                                                         (8)     Utemeljena prvenstveno na aktivnostima nacionalnih
(2)    Politika Unije ima za cilj smanjiti pojavu velikih nesreća
                                                                                regulatora, skupina nadležnih tijela Europske unije za
       vezanih uz obavljanje odobalnih naftnih i plinskih aktiv
                                                                                odobalne naftne i plinske aktivnosti trebala bi uključiti
       nosti i ograničiti njihove posljedice, čime se povećava
                                                                                u svoje aktivnosti iskustva relevantnih dionika, uključu
       zaštita morskog okoliša i obalnih gospodarstava protiv
                                                                                jući relevantne treće zemlje. Skupina nadležnih tijela
       zagađenja kao i ograničavanje mogućih poremećaja
                                                                                trebala bi olakšati prijenos znanja između dionika i
       autohtone proizvodnje energije u Uniji, i poboljšati
                                                                                pomoći u stvaranju formalnih smjernica koje se odnose
       mehanizme odaziva u slučaju nesreće.
                                                                                na najbolje prakse.
(3)    Nesreće uzrokovane odobalnim naftnim i plinskim aktiv
       nostima 2010., posebno ona u Deepwater Horizon u                  (9)     Ciljevi nadležnih tijela za odobalne aktivnosti koja sura
       Meksičkom zaljevu, potaknule su preispitivanje politika                   đuju po pitanjima koja se odnose na sprečavanje pojave i
       usmjerenih na osiguravanje sigurnosti odobalnih aktiv                    reagiranje na velike nesreće na moru također su komple
       nosti. Komisija je izrazila svoje početne stavove o sigur                mentarni ciljevima stalne radne skupine za rudarstvo i
       nosti odobalnih naftnih i plinskih djelovanja u svojoj                    druge ekstrakcijske industrije osnovane na temelju
       Komunikaciji „Suočavanje s izazovom sigurnosti                            članka 6. Odluke Vijeća 2003/C 218/01 o osnivanju
       odobalnih naftnih i plinskih aktivnosti” (1) od 12. listo                Savjetodavnog odbora za sigurnost i zdravlje na radu, i
       pada 2010.                                                                komplementarni su ciljevima navedenog Odbora.
(4)    Rizici od velike nesreće pri obavljanju odobalnih naftnih         (10)    Trebalo bi predvidjeti propise o objavljivanju podataka
       ili plinskih aktivnosti u vodama Unije nisu beznačajni.                   od strane članova skupine nadležnih tijela i njihovih
       Industrije nafte i plina na moru imaju poslovni nastan                    predstavnika, ne dovodeći u pitanje pravila Komisije
       u brojnim regijama Unije, a ima izgleda i za nove regio                  vezana za sigurnost kako je navedeno u Prilogu Odluci
       nalne razvoje u vodama Unije. Odobalna proizvodnja                        Komisije 2001/844/EZ, EZUČ, Euratom.
       nafte i plina značajan je element sigurnosti opskrbe
       energijom u EU-u.
                                                                         (11)    Osobni podaci koji se odnose na članove skupine
                                                                                nadležnih tijela trebali bi se obrađivati u skladu s
(5)    Dok u Uniji već postoje primjeri izvrsnosti nacionalnih                   Uredbom (EZ) br. 45/2001 Europskog parlamenta i
       regulatornih praksi vezanih uz obavljanje odobalnih                       Vijeća od 18. prosinca 2000. o zaštiti pojedinaca u
       naftnih i plinskih aktivnost, usklađivanje provedbe regu                 vezi s obradom osobnih podataka u institucijama i
       latornog okvira za odobalne naftne i plinske aktivnoste                   tijelima Zajednice i o slobodnom kretanju takvih
       može dodatno poboljšati sigurnost odobalnih aktivnosti.                   podataka (2),
(1) COM(2010) 560 konačna.                                               (2) SL L 8, 12.1.2001., str. 1.
 ---pagebreak--- 294                    HR                               Službeni list Europske unije                                               01/Sv. 16
ODLUČILA JE:                                                              glavnim opasnostima ispitivanja rudnih ležišta, istraživanja i
                                                                          odobalne proizvodnje nafte i plina.
                               Članak 1.
                               Predmet                                    2.     Skupina nadležnih tijela se savjetuje s drugim stručnim
                                                                          skupinama Komisije u slučaju kada postoje komplementarni
Osniva se skupina nadležnih tijela Europske unije za odobalne             interesi kako bi se osiguralo da se skrene pozornost ostalih
naftne i plinske aktivnosti (dalje u tekstu: „skupina nadležnih           skupina na relevantna pitanja, i kako bi skupina nadležnih
tijela”).                                                                 tijela primila informacije od interesa.
                               Članak 2.                                                                Članak 4.
                                Zadaća                                                          Članstvo - imenovanje
1.      Skupina nadležnih tijela služi prvenstveno kao forum za           1.     Skupina nadležnih tijela se sastoji od tijela država članica
razmjenu iskustava i stručnog znanja između nacionalnih tijela i          nadležnih za regulatorni nadzor odobalnih naftnih i plinskih
Komisije.                                                                 aktivnosti te s time povezanim pitanjima politike.
2.      Aktivnosti skupine nadležnih tijela mogu obuhvatiti, u
koordinaciji s aktivnostima drugih relevantnih stručnih skupina,          2.     Tijela država članica imenuju svoje predstavnike.
sva pitanja koja se odnose na prevenciju i reagiranje na velike
nesreće prilikom obavljanja odobalnih naftnih i plinskih aktiv
nosti unutar Unije, kao i izvan njezinih granica, prema potrebi.          3.     Imena tijela država članica objavljuju se u Registru
                                                                          stručnih skupina Komisije i drugih sličnih subjekata („Registar”).
3.      Skupina nadležnih tijela raspravlja, pomaže i daje svoje
mišljenje Komisiji, bilo na zahtjev Komisije ili na vlastitu inici       4.     Osobni se podaci prikupljaju, obrađuju i objavljuju u
jativu, posebno o sljedećim pitanjima:                                    skladu s Uredbom (EZ) br. 45/2001.
(a) utvrđivanju prioriteta za pripremu dokumenata sa smjerni
     cama, standarda i najbolje prakse u sektoru nafte i plina;                                         Članak 5.
                                                                                Djelovanje
(b) pripremi ili pokretanju i nadziranju pripreme smjernica o
                                                                          1.     Skupinom nadležnih tijela predsjeda predstavnik Komisije
     najboljim praksama industrije;
                                                                          koji može imenovati supredsjedatelja.
(c) u interesu razmjene iskustava, olakšavanju brze razmjene
     informacija između Komisije i nacionalnih tijela, u vezi             2.     U suglasnosti sa službama Komisije, skupina nadležnih
     npr. pojave i uzroka i reagiranja na veće incidente, kao i           tijela može osnovati podskupine za razmatranje pojedinih pita
     događaja koji su mogli dovesti do velikih nesreća, opera            nja, kao što je razmjena najboljih praksi, na temelju odgovara
     tivnih podataka u vezi s postrojenjima za bušenje koja se            juće nadležnosti. Takve se podskupine raspuštaju čim završe
     namjeravaju premještati iz jedne države članice u drugu;             svoj mandat.
(d) promicanju i olakšavanju konsenzusa između Komisije i                 3.     Predstavnici zainteresiranih sektora, uključujući i indu
     nacionalnih tijela u vezi najbolje regulatorne prakse;               striju, sindikate, akademsku zajednicu, istraživačke organizacije,
                                                                          nevladine organizacije, relevantne agencije Unije, treće zemlje i
(e) promicanju razmjene i privremenog premještaja osoblja                 ostale dionike mogu sudjelovati u radu skupine nadležnih tijela
     između nacionalnih tijela radi povećanja njihovog znanja i           na poziv predsjedatelja. Osim toga, može se dodijeliti status
     iskustva;                                                            promatrača pojedincima ili organizacijama čije sudjelovanje
                                                                          može doprinijeti radu skupine nadležnih tijela.
(f) razmjeni informacija o primjeni nacionalnog i zakonodav
     stva Unije i politika relevantnih za odobalne naftne i plinske       4.     Skupina nadležnih tijela i njezine podskupine obično se
     aktivnosti, uključujući i mjere za sprečavanje namjernih             sastaju u prostorima Komisije, u skladu s postupcima i raspo
     nezakonitih radnji protiv tih aktivnosti, te pomaganju Komi         redu koje je utvrdila Komisija. Ako nije drukčije predviđeno,
     siji u praćenju provedbe relevantne pravne stečevine Unije.          Komisija osigurava usluge tajništva.
                               Članak 3.                                  5.     Država članica može zatražiti mišljenje skupine nadležnih
                            Savjetovanje                                  tijela o dokumentima i objavljenim informacijama u vezi s
                                                                          glavnim opasnostima u odobalnim naftnim i plinskim aktiv
1.      Ne dovodeći u pitanje članak 2. Komisija može konzulti           nostima u skladu s odredbama primjenjivog zakonodavstva
rati skupinu nadležnih tijela o bilo kojem pitanju u vezi s               Unije.
 ---pagebreak--- 01/Sv. 16             HR                                Službeni list Europske unije                                                  295
6.    Skupina nadležnih tijela redovito izvješćuje o svojim aktiv                                     Članak 6.
nostima, posebno o utvrđivanju i primjeni najboljih praksi i
poslovnim rezultatima industrije u odobalnom području.                                           Troškovi sastanaka
                                                                          1.     Sudionicima u radu skupine nadležnih tijela ili njezinih
7.    Skupina nadležnih tijela sastaje se barem jednom godišnje.          podskupina ne plaća se naknada za posao koji obavljaju.
                                                                          2.     Putne troškove i dnevnice sudionika u radu skupine
8.    Imenovani članovi skupine nadležnih tijela i predsjedatelj          nadležnih tijela ili njezinih podskupina nadoknađuje Komisija
sastaju se najmanje jednom godišnje s kolegama iz stalne radne            u skladu s odredbama koje su na snazi u Komisiji.
skupine za rudarstvo i druge ekstrakcijske industrije kako bi
raspravljali o radu obaju organizacija u prethodnom razdoblju             3.     Ti se troškovi nadoknađuju u granicama raspoloživih sred
i podijelili buduće planove rada.                                         stava dodijeljenih u okviru godišnjeg postupka za dodjelu sred
                                                                          stava.
9.    Informacije dobivene sudjelovanjem u raspravama skupine
nadležnih tijela ili njezinih podskupina ne otkrivaju se ako se,          Sastavljeno u Bruxellesu 19. siječnja 2012.
po mišljenju Komisije, te informacije odnose na povjerljive
teme.
                                                                                Za Komisiju
10.     Skupina nadležnih tijela usvaja svoj poslovnik na temelju                                          Günther OETTINGER
standardnih poslovnika za stručne skupine.                                                                    Član Komisije


title: 2005/790/EZ: Odluka Vijeća od 20. rujna 2005. o potpisivanju, u ime Zajednice, Sporazuma između Europske zajednice i Kraljevine Danske o nadležnosti, priznavanju i izvršenju presuda u građanskim i trgovačkim stvarima

text:
               19/Sv. 10

               HR

               Službeni list Europske unije

               38

         32005D0790

               L 299/61

               SLUŽBENI LIST EUROPSKE UNIJE

         ODLUKA VIJEĆA
   od 20. rujna 2005.
   o potpisivanju, u ime Zajednice, Sporazuma između Europske zajednice i Kraljevine Danske o nadležnosti, priznavanju i izvršenju presuda u građanskim i trgovačkim stvarima
   (2005/790/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 61. točku (c), u vezi s prvom rečenicom prvog podstavka njegova članka 300. stavka 2.,
   uzimajući u obzir prijedlog Komisije,
   budući da:

               (1)

               U skladu s člancima 1. i 2. Protokola o stajalištu Danske priloženog Ugovoru o Europskoj uniji i Ugovoru o osnivanju Europske zajednice, Dansku ne obvezuju odredbe Uredbe Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (1), niti ih je dužna primjenjivati.

               (2)

               Odlukom od 8. svibnja 2003. Vijeće je posebno ovlastilo Komisiju za pregovaranje o Sporazumu između Europske zajednice i Kraljevine Danske o proširenju odredbi gore navedene Uredbe na Dansku.

               (3)

               Komisija je, u ime Zajednice, dovršila pregovore o takvom Sporazumu s Kraljevinom Danskom.

               (4)

               Ujedinjena Kraljevina i Irska, u skladu s člankom 3. Protokola o stajalištu Ujedinjene Kraljevine i Irske priloženog Ugovoru o Europskoj uniji i Ugovoru o osnivanju Europske zajednice, sudjeluju u donošenju i primjeni ove Odluke.

               (5)

               U skladu s člancima 1. i 2. gore navedenog Protokola o stajalištu Danske, Danska ne sudjeluje u donošenju ove Odluke, ona je ne obvezuje niti ju je dužna primjenjivati.

               (6)

               Sporazum parafiran u Bruxellesu 17. siječnja 2005. trebalo bi potpisati,

         ODLUČILO JE:
   Članak 1.
   U ime Zajednice, odobrava se potpisivanje Sporazuma između Europske zajednice i Kraljevine Danske o nadležnosti, priznavanju i izvršenju presuda u građanskim i trgovačkim stvarima, podložno Odluci Vijeća u vezi sa sklapanjem navedenog Sporazuma.
   Tekst Sporazuma priložen je ovoj Odluci.
   Članak 2.
   Ovlašćuje se predsjednik Vijeća odrediti osobu (osobe) ovlaštenu (ovlaštene) potpisati Sporazum u ime Zajednice, podložno njegovu sklapanju.

      Sastavljeno u Bruxellesu 20. rujna 2005.

            Za Vijeće

            Predsjednik

         M. BECKETT

      (1)  SL L 12, 16.1.2001., str. 1. Uredba kako je zadnje izmijenjena Uredbom Komisije (EZ) br. 2245/2004 (SL L 381, 28.12.2004., str. 10.).


title: 93/736/EZ: Odluka Vijeća od 13. prosinca 1993. o sklapanju Sporazuma u obliku razmjene pisama između Europske ekonomske zajednice i Republike Islanda o određenim dogovorima u području poljoprivrede

text:
               02/Sv. 022

               HR

               Službeni list Europske unije

               67

         31993D0736

               L 346/16

               SLUŽBENI LIST EUROPSKE UNIJE

               23.12.1993.

      ODLUKA VIJEĆA

   od 13. prosinca 1993.
   o sklapanju Sporazuma u obliku razmjene pisama između Europske ekonomske zajednice i Republike Islanda o određenim dogovorima u području poljoprivrede
   (93/736/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s člankom 228. stavkom 3. prvim podstavkom,
   uzimajući u obzir preporuku Komisije,
   uzimajući u obzir mišljenje Europskog parlamenta (1),
   budući da je u okviru pregovora o Europskom gospodarskom prostoru (EGP) bilo moguće ispregovarati Sporazum u obliku razmjene pisama između Europske ekonomske zajednice i Republike Islanda o određenim dogovorima u području poljoprivrede;
   budući da je ovaj Sporazum dio ukupnog rezultata pregovora o EGP-u i bitan preduvjet odobrenja Sporazuma o EGP-u od strane Zajednice;
   budući da ovaj Sporazum treba odobriti,
   ODLUČILO JE:
   Članak 1.
   Sporazum u obliku razmjene pisama između Europske ekonomske zajednice i Republike Islanda o određenim dogovorima u području poljoprivrede odobrava se u ime Zajednice.
   Tekst Sporazuma priložen je Odluci Vijeća 93/239/EEZ od 15. ožujka 1993. o sklapanju Sporazuma u obliku razmjene pisama između Europske ekonomske zajednice, s jedne strane, i Republike Austrije, Republike Finske, Republike Islanda, Kraljevine Norveške i Kraljevine Švedske, s druge strane, o privremenoj primjeni sporazuma o određenim dogovorima u području poljoprivrede koje su navedene stranke potpisale u Portu 2. svibnja 1992. (2).
   Članak 2.
   Predsjednik Vijeća izdaje obavijest o tome da je Zajednica odobrila Sporazum (3).

      Sastavljeno u Bruxellesu 13. prosinca 1993.

            Za Vijeće

            Predsjednik

         Ph. MAYSTADT

      (1)  SL L C 305, 23.11.1992., str. 60.

      (2)  SL L 109, 1.5.1993., str. 1.

      (3)  SL L 346, 31.12.1993., str. 35.


title: Odluka Vijeća 2014/293/ZVSP od 15. travnja 2014. o potpisivanju i sklapanju Sporazuma između Europske unije i Švicarske Konfederacije o sudjelovanju Švicarske Konfederacije u vojnoj misiji Europske unije za doprinos osposobljavanju oružanih snaga Malija (EUTM Mali)

text:
               21.5.2014

               HR

               Službeni list Europske unije

               L 151/16

         ODLUKA VIJEĆA 2014/293/ZVSP
   od 15. travnja 2014.
   o potpisivanju i sklapanju Sporazuma između Europske unije i Švicarske Konfederacije o sudjelovanju Švicarske Konfederacije u vojnoj misiji Europske unije za doprinos osposobljavanju oružanih snaga Malija (EUTM Mali)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37., u vezi s člankom 218. stavcima 5. i 6. Ugovora o funkcioniranju Europske unije,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               U članku 8. stavku 3. Odluke Vijeća 2013/34/ZVSP od 17. siječnja 2013. o vojnoj misiji Europske unije za doprinos osposobljavanju oružanih snaga Malija (EUTM Mali) (1) predviđa se da se detaljni postupci u vezi sa sudjelovanjem trećih država uređuju sporazumima sklopljenima u skladu s člankom 37. Ugovora o Europskoj uniji i u skladu s postupkom iz članka 218. Ugovora o funkcioniranju Europske unije.

               (2)

               Dana 10. veljače 2014. Vijeće je donijelo Odluku o odobravanju otvaranja pregovora za Sporazum o sudjelovanju između Europske unije i Švicarske Konfederacije o sudjelovanju Švicarske Konfederacije u vojnoj misiji Europske unije za doprinos osposobljavanju oružanih snaga Malija (EUTM Mali) („Sporazum”).

               (3)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske unije i Švicarske Konfederacije o sudjelovanju Švicarske Konfederacije u vojnoj misiji Europske unije za doprinos osposobljavanju oružanih snaga Malija (EUTM Mali) odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se odrediti osobu(-e) ovlaštenu(-e) za potpisivanje Sporazuma kako bi on obvezivao Uniju.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 15. travnja 2014.

            Za Vijeće

            Predsjednica

         C. ASHTON

      (1)  SL L 14, 18.1.2013., str. 19.


title: Odluka Vijeća (ZVSP) 2015/1066 od 2. srpnja 2015. o izmjeni Odluke 2013/183/ZVSP o mjerama ograničavanja protiv Demokratske Narodne Republike Koreje

text:
               3.7.2015

               HR

               Službeni list Europske unije

               L 174/25

         ODLUKA VIJEĆA (ZVSP) 2015/1066
   od 2. srpnja 2015.
   o izmjeni Odluke 2013/183/ZVSP o mjerama ograničavanja protiv Demokratske Narodne Republike Koreje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća 2013/183/ZVSP od 22. travnja 2013. o mjerama ograničavanja protiv Demokratske Narodne Republike Koreje i o stavljanju izvan snage Odluke 2010/800/ZVSP (1), a posebno njezin članak 19. stavak 2.,
   budući da:

               (1)

               Vijeće je 22. travnja 2013. donijelo Odluku 2013/183/ZVSP.

               (2)

               Na popis osoba i subjekata koji podliježu mjerama ograničavanja iz Priloga II. Odluci 2013/183/ZVSP potrebno je dodati jedan subjekt i šest osoba.

               (3)

               Prilog II. Odluci 2013/183/ZVSP stoga bi trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Prilog II. Odluci 2013/183/ZVSP mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu na dan njezine objave u Službenom listu Europske unije.

      Sastavljeno u Bruxellesu 2. srpnja 2015.

            Za Vijeće

            Predsjednik

         J. ASSELBORN

      (1)  SL L 111, 23.4.2013., str. 52.

      PRILOG
      Na popis osoba i subjekata na koje se odnose mjere ograničavanja iz Priloga II. Odluci 2013/183/ZVSP dodaju se osobe i subjekti navedeni u nastavku:
      II.   Osobe i subjekti koji pružaju financijske usluge koje bi mogle doprinijeti programima DNRK-a koji se odnose na nuklearna djelovanja, balističke projektile i oružje za masovno uništenje.

      A.   Osobe

                  Ime

                  Identifikacijski podaci

                  Obrazloženje

                  4.

                  KIM Il-Su

                  Rahlstedter Straße 83 a, 22149 Hamburg.
                  Datum rođenja: 2.9.1965.
                  Mjesto rođenja: Pyongyang, DNRK

                  Ovlašteni opunomoćeni predstavnik društva KNIC GmbH, koje je EU uvrstio na popis, koji djeluje u ime ili u skladu sa smjernicama društva KNIC.

                  5.

                  KANG Song-Nam

                  Rahlstedter Straße 83 a, 22149 Hamburg.
                  Datum rođenja: 5.7.1972.
                  Mjesto rođenja: Pyongyang, DNRK.

                  Ovlašteni opunomoćeni predstavnik društva KNIC GmbH, koje je EU uvrstio na popis, koji djeluje u ime ili u skladu sa smjernicama društva KNIC.

                  6.

                  CHOE Chun-Sik

                  Rahlstedter Straße 83 a, 22149 Hamburg.
                  Datum rođenja: 23.12.1963.
                  Mjesto rođenja: Pyongyang, DNRK.
                  Br. putovnice. 745132109 valjana do 12.2.2020.

                  Ovlašteni opunomoćeni predstavnik društva KNIC GmbH, koje je EU uvrstio na popis, koji djeluje u ime ili u skladu sa smjernicama društva KNIC.

                  7.

                  SIN Kyu-Nam

                  Datum rođenja: 12.9.1972.
                  Datum rođenja: Pyongyang, DNRK.
                  Br. putovnice. PO472132950

                  Voditelj odjela sjedišta društva KNIC u Pyongyangu i bivši ovlašteni opunomoćeni predstavnik društva KNIC GmbH Hamburg. Djeluje u ime ili u skladu sa smjernicama društva KNIC.

                  8.

                  PAK Chun-San

                  Datum rođenja: 18.12.1953.
                  Mjesto rođenja: Phyongan, DNRK.
                  Br. putovnice. PS472220097

                  Voditelj odjela sjedišta društva KNIC u Pyongyangu i bivši ovlašteni opunomoćeni predstavnik društva KNIC GmbH Hamburg. Djeluje u ime ili u skladu sa smjernicama društva KNIC.

                  9.

                  SO Tong Myong

                  Datum rođenja: 10.9.1956.

                  Glavni direktor društva KNIC GmbH Hamburg koji djeluje u ime ili u skladu sa smjernicama društva KNIC.

            B.   Subjekti

                  Ime

                  Identifikacijski podaci

                  Obrazloženje

                  5.

                  Korejsko nacionalno osiguravajuće društvo (Korea National Insurance Company – KNIC) GmbH.
                  (također poznato kao Korejsko strano osiguravajuće društvo (Korea Foreign Insurance Company)

                  Rahlstedter Straße 83 a, 22149 Hamburg

                  KNIC GmbH kao društvo kći pod kontrolom sjedišta društva KNIC u Pyongyangu (adresa: Haebangsan-dong, Central District, Pyongyang, DNRK), vladin subjekt, ostvaruje značajne prihode deviznim poslovanjem i upotrebljava ih za pružanje potpore vladajućem režimu u Sjevernoj Koreji. Ti resursi mogli bi doprinijeti programima DNRK-a koji se odnose na nuklearna djelovanja, balističke projektile i oružje za masovno uništenje.
                  Nadalje, sjedište društva KNIC u Pyongyangu povezano je s Uredom 39 Radničke partije Koreje, subjekta uvrštenog na popis.


title: 87/514/EEZ: Odluka Vijeća od 28. rujna 1987. o sklapanju Dodatnog protokola uz Sporazum o suradnji između Europske ekonomske zajednice i Republike Tunisa (87/514/EEZ)

text:
               11/Sv. 028

               HR

               Službeni list Europske unije

               12

         31987D0514

               L 297/35

               SLUŽBENI LIST EUROPSKE UNIJE

               28.09.1987.

      ODLUKA VIJEĆA

   od 28. rujna 1987.
   o sklapanju Dodatnog protokola uz Sporazum o suradnji između Europske ekonomske zajednice i Republike Tunisa
   (87/514/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 238.,
   uzimajući u obzir preporuku Komisije (1),
   uzimajući u obzir suglasnost Europskog parlamenta (2),
   budući da bi trebalo odobriti Dodatni protokol uz Sporazum o suradnji između Europske ekonomske zajednice i Republike Tunisa (3) potpisan u Tunisu 25. travnja 1976.,
   ODLUČILO JE:
   Članak 1.
   Ovim se u ime Zajednice potvrđuje Dodatni protokol uz Sporazum o suradnji između Europske ekonomske zajednice i Republike Tunisa.
   Tekst Protokola priložen je ovoj Odluci.
   Članak 2.
   Predsjednik Vijeća daje obavijest predviđenu člankom 8. Protokola (4).
   Članak 3.
   Ova Odluka stupa na snagu sljedećeg dana od dana objave u Službenom listu Europskih zajednica.

      Sastavljeno u Bruxellesu 28. rujna 1987.

            Za Vijeće

            Predsjednik

         B. HAARDER

      (1)  SL C 104, 21.4.1987., str. 23.

      (2)  Suglasnost dana 16. rujna 1987. (još nije objavljena u Službenom listu).

      (3)  SL L 265, 27.9.1978., str. 2.

      (4)  Dan stupanja na snagu Protokola objavit će Glavno tajništvo Vijeća u Službenom listu Europskih zajednica.


title: Odluka Vijeća (ZVSP) 2015/2008 od 10. studenoga 2015. o izmjeni Odluke 2010/452/ZVSP o Promatračkoj misiji Europske unije u Gruziji, EUMM Georgia

text:
               11.11.2015

               HR

               Službeni list Europske unije

               L 294/69

         ODLUKA VIJEĆA (ZVSP) 2015/2008
   od 10. studenoga 2015.
   o izmjeni Odluke 2010/452/ZVSP o Promatračkoj misiji Europske unije u Gruziji, EUMM Georgia
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 12. kolovoza 2010. donijelo Odluku 2010/452/ZVSP (1) kojom se produljuje Promatračka misija Europske unije u Gruziji („EUMM Georgia” ili „Misija”), uspostavljena Zajedničkom akcijom Vijeća 2008/736/ZVSP (2).

               (2)

               Vijeće je 16. prosinca 2014. donijelo Odluku 2014/915/ZVSP (3) o izmjeni Odluke 2010/452/ZVSP, kojom se Misija produljuje do 14. prosinca 2016. te se predviđa financijski referentni iznos do 14. prosinca 2015.

               (3)

               Trebao bi se predvidjeti novi financijski referentni iznos koji pokriva razdoblje od 15. prosinca 2015. do 14. prosinca 2016.

               (4)

               Odluku 2010/452/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2010/452/ZVSP mijenja se kako slijedi:

               1.

               U članku 14. stavku 1. dodaje se sljedeći podstavak:
               „Financijski referentni iznos namijenjen pokrivanju rashoda povezanih s Misijom od 15. prosinca 2015. do 14. prosinca 2016. iznosi 17 640 000 EUR.”

               2.

               U članku 14. stavci 2. i 3. zamjenjuju se sljedećim stavkom:
               „2.   Svim se rashodima upravlja u skladu s pravilima i postupcima koji se primjenjuju na opći proračun Unije. Sudjelovanje fizičkih i pravnih osoba u dodjeli ugovorâ o javnoj nabavi od strane misije EUMM Georgia otvoreno je bez ograničenjâ. Osim toga, pravilo o podrijetlu ne primjenjuje se na robu koju kupuje misija EUMM Georgia.”

         Članak 2.
   Ova Odluka stupa na snagu na dan donošenja.
   Primjenjuje se od 15. prosinca 2015.

      Sastavljeno u Bruxellesu 10. studenoga 2015.

            Za Vijeće

            Predsjednik

         P. GRAMEGNA

      (1)  Odluka Vijeća 2010/452/ZVSP od 12. kolovoza 2010. o Promatračkoj misiji Europske unije u Gruziji, EUMM Georgia (SL L 213, 13.8.2010., str. 43.).

      (2)  Zajednička akcija Vijeća 2008/736/ZVSP od 15. rujna 2008. o Promatračkoj misiji Europske unije u Gruziji, EUMM Georgia (SL L 248, 17.9.2008., str. 26.).

      (3)  Odluka Vijeća 2014/915/ZVSP od 16. prosinca 2014. o izmjeni Odluke 2010/452/ZVSP o Promatračkoj misiji Europske unije u Gruziji, EUMM Georgia (SL L 360, 17.12.2014., str. 56.).


title: 2014/347/EU: Odluka Vijeća od 20. veljače 2014. o sklapanju Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, o okvirnom sporazumu između Europske unije i Republike Armenije o općim načelima sudjelovanja Republike Armenije u programima Unije

text:
               13.6.2014

               HR

               Službeni list Europske unije

               L 174/1

         ODLUKA VIJEĆA
   od 20. veljače 2014.
   o sklapanju Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, o okvirnom sporazumu između Europske unije i Republike Armenije o općim načelima sudjelovanja Republike Armenije u programima Unije

      (2014/347/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 114., 168., 169. i 172., članak 173. stavak 3. i članke 188. i 192., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               U skladu s Odlukom Vijeća 2012/777/EU (1), Protokol uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, o okvirnom sporazumu između Europske unije i Republike Armenije o općim načelima sudjelovanja Republike Armenije u programima Unije (2) („Protokol”) potpisan je u ime Unije 17. prosinca 2012.

               (2)

               Protokol bi trebalo odobriti,

         DONIJELO JE OVU ODLUKU:
   Članak 1.
   Protokol uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, o okvirnom sporazumu između Europske unije i Republike Armenije o općim načelima sudjelovanja Republike Armenije u programima Unije („Protokol”) odobrava se u ime Unije.
   Tekst Protokola priložen je ovoj Odluci.
   Članak 2.
   Predsjednik Vijeća u ime Unije šalje obavijest predviđenu u članku 10. Protokola (3).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 20. veljače 2014.

            Za Vijeće

            Predsjednik

         K. HATZIDAKIS

      (1)  SL L 340, 13.12.2012., str. 26.

      (2)  Vidjeti stranicu 3. ovoga Službenog lista.

      (3)  Datum stupanja Protokola na snagu objavit će Glavno tajništvo Vijeća u Službenom listu Europske unije.


title: 2009/125/EZ: Odluka Komisije od 12. veljače 2009. o financijskom doprinosu Zajednice za suzbijanje kuge malih preživača u Maroku

text:
               03/Sv. 52

               HR

               Službeni list Europske unije

               153

         32009D0125

               L 042/20

               SLUŽBENI LIST EUROPSKE UNIJE

         ODLUKA KOMISIJE
   od 12. veljače 2009.
   o financijskom doprinosu Zajednice za suzbijanje kuge malih preživača u Maroku
   (2009/125/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 90/424/EEZ od 26. lipnja 1990. o troškovima u području veterinarstva (1), a posebno njezin članak 8.,
   budući da:

               (1)

               Na temelju Odluke 90/424/EEZ Zajednica može pružiti potporu trećoj zemlji za mjere suzbijanja neke bolesti, ako bi pojava ili razvoj takve bolesti u dotičnoj trećoj zemlji mogao predstavljati opasnost za Zajednicu.

               (2)

               Kuga malih preživača (poznata također pod francuskim nazivom Peste des Petits Ruminants (PPR) je visoko infektivna i zarazna bolest malih preživača vrlo slična goveđoj kugi (Rinderpest). Tijekom posljednjeg desetljeća ta je bolest pokazala vrlo jasnu tendenciju širenja, kako u Africi tako i u Aziji.

               (3)

               Maroko je obavijestio Komisiju da je otkrivena kuga malih preživača na njegovom državnom području i da se u vrlo kratkom vremenu izuzetno proširila. Soj virusa koji je nedavno otkriven u Maroku je tipa koji do sada još nije otkriven u Africi.

               (4)

               Kuga malih preživača može se kontrolirati cijepljenjem, a na raspolaganju je cjepivo koje štiti od svih serotipova i koje pruža dugotrajnu zaštitu od te bolesti.

               (5)

               Nadležna tijela u Maroku pripremila su strategiju cijepljenja. Tu strategiju su poslala Komisiji i zatražila od Komisije financijsku potporu.

               (6)

               Širenje kuge malih preživača na Zajednicu ne može se uvijek spriječiti mjerama koje se provode na granicama Zajednice, a izbijanje takve bolesti u Zajednici imalo bi vrlo ozbiljne posljedice, te se ono zato treba spriječiti. Zbog toga je primjereno pružiti pomoć Maroku u naporima na suzbijanju te bolesti, kako bi se spriječilo da postane endemska u toj zemlji, te Maroku staviti na raspolaganje cjepiva za kampanju cijepljenja protiv kuge malih preživača. Potrebno je odrediti maksimalni iznos tog doprinosa.

               (7)

               Zbog hitnosti situacije mjere predviđene ovom Odlukom bi po mogućnosti trebale biti dovršene najkasnije do 31. svibnja 2009.

               (8)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         ODLUČILA JE:
   Članak 1.
   1.   Komisija će dostaviti marokanskim tijelima cjepivo protiv kuge malih preživača za primjenu u kampanji cijepljenja protiv te bolesti u Maroku koja je u tijeku.
   2.   Mjere navedene u stavku 1. Komisija provodi u suradnji s tijelima u Maroku. Cjepiva koja se dostavljaju marokanskim tijelima koristit će se u provedbi strategije cijepljenja protiv kuge malih preživača koja se provodi u Maroku u 2009. godini.
   Članak 2.
   1.   Komisija snosi sve troškove mjera iz članka 1. stavka 1., koji ne smiju premašiti maksimalni iznos od 1 500 000 EUR.
   2.   Komisija će sklopiti ugovor o javnoj nabavi (ugovor o nabavi) za mjere predviđene u stavku 1. putem odgovarajućeg poziva na podnošenje ponuda, za što će biti pokrenut postupak do 31. svibnja 2009.
   3.   Glavni direktor Opće uprave za zdravlje i zaštitu potrošača ovim se ovlašćuje da u ime Komisije potpiše ugovor predviđen u stavku 2.
   Članak 3.
   Financijski doprinos predviđen u člancima 1. i 2. financira se iz proračunske linije 17 04 02 01 proračuna Europskih zajednica za 2009.

      Sastavljeno u Bruxellesu 12. veljače 2009.

            Za Komisiju

         Androulla VASSILIOU

            Članica Komisije

      (1)  SL L 224, 18.8.1990., str. 19.


title: Odluka Europskog parlamenta (EU, Euratom) 2016/1465 od 28. travnja 2016. o razrješnici za izvršenje proračuna Izvršne agencije za potrošače, zdravlje, poljoprivredu i hranu (bivše Izvršne agencije za potrošače, zdravlje i hranu) za financijsku godinu 2014.

text:
               14.9.2016

               HR

               Službeni list Europske unije

               L 246/124

         ODLUKA EUROPSKOG PARLAMENTA (EU, EURATOM) 2016/1465
   od 28. travnja 2016.
   o razrješnici za izvršenje proračuna Izvršne agencije za potrošače, zdravlje, poljoprivredu i hranu (bivše Izvršne agencije za potrošače, zdravlje i hranu) za financijsku godinu 2014.
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2014. (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2014. (COM(2015) 377 – C8-0199/2015) (2),

               —

               uzimajući u obzir završne godišnje financijske izvještaje Izvršne agencije za potrošače, zdravlje, poljoprivredu i hranu (bivše Izvršne agencije za potrošače, zdravlje i hranu) za financijsku godinu 2014. (3),

               —

               uzimajući u obzir izvješće Komisije o daljnjim mjerama u vezi s razrješnicom za financijsku godinu 2013. (COM(2015) 505) i radne dokumente službi Komisije priložene tom izvješću (SWD(2015) 194, SWD(2015) 195),

               —

               uzimajući u obzir godišnje izvješće Komisije tijelu koje daje razrješnicu u vezi s unutarnjim revizijama provedenima 2014. (COM(2015) 441) i radni dokument službi Komisije priložen tom izvješću (SWD(2015) 170),

               —

               uzimajući u obzir izvješće Revizorskog suda o godišnjoj računovodstvenoj dokumentaciji Izvršne agencije za potrošače, zdravlje, poljoprivredu i hranu (bivše Izvršne agencije za potrošače, zdravlje i hranu) za financijsku godinu 2014., s odgovorom Agencije (4),

               —

               uzimajući u obzir izjavu o jamstvu (5) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju izvršne agencije trebaju dobiti za izvršenje proračuna za financijsku godinu 2014. (05585/2016 – C8-0040/2016),

               —

               uzimajući u obzir članke 317., 318. i 319. Ugovora o funkcioniranju Europske unije,

               —

               uzimajući u obzir članak 106.a Ugovora o osnivanju Europske zajednice za atomsku energiju,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (6), a posebno njezine članke 62., 164., 165. i 166.,

               —

               uzimajući u obzir Uredbu Vijeća (EZ) br. 58/2003 od 19. prosinca 2002. o određivanju statuta izvršnih agencija kojima se dodjeljuju određeni zadaci u upravljanju programima Zajednice (7), a posebno njezin članak 14. stavak 3.,

               —

               uzimajući u obzir Uredbu Komisije (EZ) br. 1653/2004 od 21. rujna 2004. o standardnoj financijskoj uredbi za izvršne agencije u skladu s Uredbom Vijeća (EZ) br. 58/2003 o određivanju statuta izvršnih agencija kojima se dodjeljuju određeni zadaci u upravljanju programima Zajednice (8), a posebno njezin članak 66. prvi i drugi stavak,

               —

               uzimajući u obzir Provedbenu odluku Komisije 2013/770/EU оd 17. prosinca 2013. o osnivanju Izvršne agencije za potrošače, zdravlje, poljoprivredu i hranu te o stavljanju izvan snage Odluke 2004/858/EZ (9),

               —

               uzimajući u obzir Provedbenu odluku Komisije 2014/927/EU оd 17. prosinca 2014. o izmjeni Provedbene odluke 2013/770/EU radi preoblikovanja „Izvršne agencije za potrošače, zdravlje i hranu” u „Izvršnu agenciju za potrošače, zdravlje, poljoprivredu i hranu” (10),

               —

               uzimajući u obzir članak 93. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenja drugih relevantnih odbora (A8-0140/2016),

               A.

               budući da prema članku 17. stavku 1. Ugovora o Europskoj uniji Komisija izvršava proračun i upravlja programima te da, u skladu s člankom 317. Ugovora o funkcioniranju Europske Unije, proračun izvršava u suradnji s državama članicama, na vlastitu odgovornost, u skladu s načelom dobrog financijskog upravljanja;

               1.

               daje razrješnicu direktoru Izvršne agencije za potrošače, zdravlje, poljoprivredu i hranu (bivše Izvršne agencije za potrošače, zdravlje i hranu) za izvršenje proračuna Agencije za financijsku godinu 2014.;

               2.

               iznosi svoje primjedbe u Rezoluciji koja je sastavni dio odluka o razrješnici za izvršenje općeg proračuna Europske unije za financijsku godinu 2014., dio III. – Komisija i izvršne agencije, kao i u Rezoluciji od 28. travnja 2016. o tematskim izvješćima Revizorskog suda u kontekstu razrješnice Komisiji za financijsku godinu 2014. (11);

               3.

               nalaže svojem predsjedniku da ovu Odluku, Odluku o razrješnici za izvršenje općeg proračuna Europske unije za financijsku godinu 2014., dio III. – Komisija i Rezoluciju koja je sastavni dio tih odluka proslijedi direktoru Izvršne agencije za potrošače, zdravlje, poljoprivredu i hranu (bivše Izvršne agencije za potrošače, zdravlje i hranu), Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL L 51, 20.2.2014.

      (2)  SL C 377, 13.11.2015., str. 1.

      (3)  SL C 367, 5.11.2015., str. 2.

      (4)  SL C 409, 9.12.2015., str. 56.

      (5)  SL C 377, 13.11.2015., str. 146.

      (6)  SL L 298, 26.10.2012., str. 1.

      (7)  SL L 11, 16.1.2003., str. 1.

      (8)  SL L 297, 22.9.2004., str. 6.

      (9)  SL L 341, 18.12.2013., str. 69.

      (10)  SL L 363, 18.12.2014., str. 183.

      (11)  Usvojeni tekstovi od tog datuma, P8_TA(2016)0148 (vidjeti stranicu. 91. ovoga Službenog lista).


title: Odluka Vijeća 2014/198/ZVSP od 10. ožujka2014. o potpisivanju i sklapanju Sporazuma između Europskeunije i Ujedinjene Republike Tanzanije o uvjetima za premještaj osobaosumnjičenih za piratstvo i s tim povezanih zaplijenjenih sredstava odpomorskih snaga pod vodstvom Europske unije u Ujedinjenu RepublikuTanzaniju

text:
               11.4.2014

               HR

               Službeni list Europske unije

               L 108/1

         ODLUKA VIJEĆA 2014/198/ZVSP
   od 10. ožujka 2014.
   o potpisivanju i sklapanju Sporazuma između Europske unije i Ujedinjene Republike Tanzanije o uvjetima za premještaj osoba osumnjičenih za piratstvo i s tim povezanih zaplijenjenih sredstava od pomorskih snaga pod vodstvom Europske unije u Ujedinjenu Republiku Tanzaniju
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37., u vezi s člankom 218. stavcima 5. i 6. Ugovora o funkcioniranju Europske unije,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće sigurnosti Ujedinjenih naroda (VSUN) donijelo je 2. lipnja 2008. Rezoluciju 1816 (2008) kojom je pozvalo sve države na suradnju pri određivanju jurisdikcije te provedbi istrage i kaznenog progona protiv osoba odgovornih za djela piratstva i oružane pljačke uz obalu Somalije. Te odredbe potvrđene su u rezolucijama VSUN-a koje su uslijedile.

               (2)

               Vijeće je 10. studenoga 2008. usvojilo Zajedničku akciju 2008/851/ZVSP (1) kojom je predviđena vojna operacija Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali („operacija Atalanta”).

               (3)

               Člankom 12. Zajedničke akcije 2008/851/ZVSP predviđeno je da osobe za koje se sumnja da namjeravaju počiniti, da čine ili su počinile djela piratstva ili oružanu pljačku u somalskim teritorijalnim vodama, a koje su uhićene i zadržane s ciljem vođenja kaznenog progona protiv njih, te sredstva uporabljena pri izvršenju takvih djela piratstva ili oružane pljačke mogu biti premještene odnosno ta sredstva mogu biti premještena u treću zemlju koja želi ostvarivati svoju jurisdikciju u odnosu na prethodno navedene osobe i imovinu, ako su uvjeti za premještaj dogovoreni s tom trećom zemljom na način koji je u skladu s mjerodavnim međunarodnim pravom, osobito međunarodnim pravom o ljudskim pravima, kako bi se posebno zajamčilo da nitko ne bude podvrgnut smrtnoj kazni, mučenju ili bilo kakvom okrutnom, neljudskom ili ponižavajućem postupanju.

               (4)

               Nakon što je Vijeće 22. ožujka 2010. donijelo Odluku kojom je odobrilo otvaranje pregovora, visoki predstavnik Unije za vanjske poslove i sigurnosnu politiku je u skladu s člankom 37. UEU-a u pregovorima dogovorio Sporazum između Europske unije i Ujedinjene Republike Tanzanije o uvjetima za premještaj osoba osumnjičenih za piratstvo i s tim povezanih zaplijenjenih sredstava od pomorskih snaga pod vodstvom Europske unije u Ujedinjenu Republiku Tanzaniju („Sporazum”).

               (5)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Odobrava se, u ime Unije, Sporazum između Europske unije i Ujedinjene Republike Tanzanije o uvjetima za premještaj osoba osumnjičenih za piratstvo i s tim povezanih zaplijenjenih sredstava od pomorskih snaga pod vodstvom Europske unije u Ujedinjenu Republiku Tanzaniju („Sporazum”).
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se imenovati osobu(-e) opunomoćenu(-e) za potpisivanje Sporazuma kako bi obvezala(-e) Uniju.
   Članak 3.
   Predsjednik Vijeća u ime Unije upućuje obavijest predviđenu člankom 11. stavkom 1. Sporazuma (2).
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 10. ožujka 2014.

            Za Vijeće

            Predsjednik

         I. VROUTSIS

      (1)  Zajednička akcija Vijeća 2008/851/ZVSP od : 10. studenoga 2008. o vojnoj operaciji Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali (SL L 301, 12.11.2008., str. 33.).

      (2)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka Izvršnog odbora od 23. lipnja 1998. o mjerama koje se trebaju poduzeti u pogledu zemalja koje stvaraju probleme u vezi s izdavanjem isprava potrebnih za protjerivanje sa schengenskog područja (SCH/Com-ex (98) 18 rev.)

text:
               19/Sv. 009

               HR

               Službeni list Europske unije

               137

         41998D0018

               L 239/197

               SLUŽBENI LIST EUROPSKE UNIJE

               23.06.1998.

         ODLUKA IZVRŠNOG ODBORA
   od 23. lipnja 1998.
   o mjerama koje se trebaju poduzeti u pogledu zemalja koje stvaraju probleme u vezi s izdavanjem isprava potrebnih za protjerivanje sa schengenskog područja
   (SCH/Com-ex (98) 18 rev.)
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   uzimajući u obzir članak 23. spomenute Konvencije,
   ODLUČIO JE:
   mjere koje se trebaju poduzeti u pogledu zemalja koje stvaraju probleme u vezi s izdavanjem isprava potrebnih za protjerivanje sa schengenskog područja donose se u skladu s postupkom utvrđenim u dokumentu koji je priložen ovoj Odluci.

      Ostende, 23. lipnja 1998.

            Predsjedatelj

         L. TOBBACK

   SCH/II-Read (98)2 rev. 2
   Predmet: mjere koje se trebaju poduzeti u pogledu zemalja koje stvaraju probleme u vezi s izdavanjem isprava potrebnih za protjerivanje sa schengenskog područja
   Belgijsko predsjedništvo je, u nekoliko navrata, (sastanak Izvršnog odbora 15. prosinca 1997. u Beču, sastanci Središnje skupine 14. siječnja 1998. u Brugesu i 23. veljače 1998. u Luxembourgu), izrazilo spremnost za pronalaženje rješenja za probleme u vezi s ponovnim prihvatom nezakonitih stranih državljana.
   Ovo se posebno odnosi na poteškoće u vezi s povratkom u domovinu, zbog nedostatka suradnje stranih konzulata u schengenskim glavnim gradovima prilikom izdavanja propusnice. Iako se o početnim koracima o pronalaženju rješenja trenutačno razmišlja na nacionalnoj razini, zajednički schengenski pristup problemu bi mogao polučiti učinkovitija rješenja.
   Jedan od pristupa kojeg podržava Belgija je sljedeći: schengenska država smatra da se suočava s ozbiljnim poteškoćama u dobivanju propusnice za povratak u domovinu nezakonitih stranih državljana. Schengenska država obavješćuje svog veleposlanika u dotičnoj zemlji nalaže njemu/njoj da izradi mjere koje treba poduzeti zajedno sa schengenskim kolegama na lokalnoj razini.
   Kao prvi korak, veleposlanici schengenskih država mogu se povezati s lokalnim tijelima kako bih ih upozorili na problem ponovnog prihvata njihovih državljana i sklopili dogovore za ad hoc rješenja. Prednost djelovanja na lokalnoj razini je u tome da su nacionalna tijela određene države ponekad u boljem položaju za pregovore o ponovnom prihvatu njihovih državljana od njihovog konzularnog osoblja u schengenskim glavnim gradovima.
   O svim djelovanjima poduzetima na lokalnoj razini obavijestit će se Podskupina za ponovni prihvat. Središnja skupina će izvijestiti Izvršni odbor o svakom poduzetom djelovanju i njegovom ishodu.
   Ako takva suradnja ne poluči rezultate, bit će nužno primijeniti druga sredstva, nedvojbeno veće obvezujuće prirode, u svrhu podizanja svijesti o problemu, primjerice, politiku izdavanja viza. Ove mjere će se preispitati unutar Podskupine za vize.
   Svaka schengenska država zadržava pravo odlučiti o tome hoće li upotrijebiti jednu od predloženih represivnih mjera.


title: Odluka Komisije (EU) 2017/126 оd 24. siječnja 2017. o izmjeni Odluke 2013/448/EU u pogledu uspostavljanja međusektorskog faktora korekcije u skladu s člankom 10.a Direktive 2003/87/EZ Europskog parlamenta i Vijeća (Tekst značajan za EGP. )

text:
               25.1.2017

               HR

               Službeni list Europske unije

               L 19/93

         ODLUKA KOMISIJE (EU) 2017/126
   оd 24. siječnja 2017.
   o izmjeni Odluke 2013/448/EU u pogledu uspostavljanja međusektorskog faktora korekcije u skladu s člankom 10.a Direktive 2003/87/EZ Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (1), a posebno njezin članak 10.a stavak 5.,
   uzimajući u obzir Odluku Komisije 2011/278/EU od 27. travnja 2011. o utvrđivanju prijelaznih propisa na razini Unije za usklađenu besplatnu dodjelu emisijskih jedinica na temelju članka 10.a Direktive 2003/87/EZ Europskog parlamenta i Vijeća (2), a posebno njezin članak 15. stavak 3.,
   budući da:

               (1)

               Člankom 10.a stavkom 5. Direktive 2003/87/EZ ograničuje se najveća godišnja količina emisijskih jedinica na temelju koje se izračunavaju besplatne dodjele postrojenjima koja nisu obuhvaćena člankom 10.a stavkom 3. Direktive 2003/87/EZ. Ta je količina zbroj dvaju elemenata koji su pojedinačno opisani u članku 10.a stavku 5. točkama (a) i (b) Direktive 2003/87/EZ.

               (2)

               Kako bi se izbjeglo prekoračenje te najveće dopuštene količine emisijskih jedinica, prema potrebi primjenjuje se međusektorski faktor korekcije kojim se jednako smanjuju dodijeljene količine za sva postrojenja koja ispunjuju uvjete za dobivanje besplatnih emisijskih jedinica.

               (3)

               U skladu s člankom 15. stavkom 3. Odluke 2011/278/EU Komisija određuje međusektorski faktor korekcije usporedbom ograničenja utvrđenog u članku 10.a stavku 5. Direktive 2003/87/EZ i zbroja preliminarnih ukupnih godišnjih količina besplatnih emisijskih jedinica dodijeljenih svim postrojenjima obuhvaćenim Direktivom 2003/87/EZ na državnom području država članica.

               (4)

               Komisija je u Odluci 2013/448/EU (3) utvrdila jedinstveni međusektorski faktor korekcije naveden u članku 4. te Odluke i u njezinu Prilogu II.

               (5)

               Sud Europske unije u svojoj je presudi od 28. travnja 2016., u objedinjenim predmetima C-191/14, C-192/14, C-295/14, C-389/14 i od C-391/14 do C-393/14, utvrdio da Komisija pri utvrđivanju maksimalne godišnje količine jedinica u skladu s člankom 10.a stavkom 5. točkom (b) Direktive 2003/87/EZ nije trebala uzeti u obzir emisije nastale aktivnostima navedenim u Prilogu I. Direktivi 2003/87/EZ u razdoblju od 2013. jer su te emisije nastale iz postrojenja koja su obuhvaćena sustavom trgovanja emisijama prije tog razdoblja. Na temelju toga Sud je zaključio da Komisija nije odredila maksimalnu godišnju količinu jedinica u skladu sa zahtjevima iz članka 10.a stavka 5. točke (b) Direktive 2003/87/EZ te da je jedinstveni međusektorski faktor korekcije određen člankom 4. Odluke 2013/448/EU i njezinim Prilogom II. također protivan toj odredbi. Sud je stoga proglasio članak 4. Odluke 2013/448/EU i Prilog II. toj Odluci nevaljanima.

               (6)

               Komisija je radi provedbe te presude obvezna ponovno izračunati maksimalnu godišnju količinu jedinica za postrojenja koja ispunjuju uvjete za dobivanje besplatnih emisijskih jedinica na temelju članka 10.a stavka 5. točke (b) Direktive 2003/87/EZ i slijedom toga na odgovarajući način izmijeniti jedinstveni međusektorski faktor korekcije.

               (7)

               Ponovni izračun količina emisijskih jedinica iz članka 10.a stavka 5. točke (b) Direktive 2003/87/EZ proveden je primjenom iste metodologije i istih podataka kao i za početni izračun iz 2013. U skladu s presudom Suda, budući da je Komisija prvotno uzela u obzir emisije nastale u postrojenjima koja su obuhvaćena sustavom EU-a za trgovanje emisijama prije 1. siječnja 2013., a na temelju aktivnosti navedenih u Prilogu I. Direktivi 2003/87/EZ samo od 2013., te su emisije morale biti izuzete iz izračuna maksimalnih godišnjih količina jedinica, kako je utvrđeno u članku 10.a stavku 5. Direktive 2003/87/EZ.

               (8)

               Komisija je kao polazišnu točku upotrijebila početne podneske država članica. Nakon toga Komisija se savjetovala s državama članicama o njihovim podnescima s podacima o emisijama i prema potrebi zatražila dodatna objašnjenja. U skladu s člankom 10.a stavkom 5. u obzir su uzeta samo postrojenja za koja su države članice podnijele provjerene vrijednosti emisija.

               (9)

               Komisija je zatim iz izračuna izuzela postrojenja u kojima su aktivnosti obuhvaćene Direktivom 2003/87/EZ provedene tek od 2013., ali su već prije tog razdoblja bile dijelom sustava za trgovanje emisijama. Iz izračuna su izuzete i emisije iz postrojenja koja su države članice u skladu s člankom 24. Direktive 2003/87/EZ uključile prije 2013.

               (10)

               Postrojenja koja su od datuma početnog prikupljana podataka do 2013. obuhvaćena strukturnim promjenama poput spajanja, podjela ili zatvaranja, ili tehničkim promjenama zbog kojih više ne ispunjuju odgovarajuće pragovne vrijednosti navedene u Prilogu I. Direktivi 2003/87/EZ unatoč tome uzeta su u obzir pri ponovnom izračunu jer te promjene nije bilo moguće predvidjeti u trenutku prikupljanja podataka. Iz istog su razloga u ponovnom izračunu u obzir uzeta postrojenja izuzeta iz sustava na temelju članka 27. Direktive 2003/87/EZ.

               (11)

               Prilikom izračuna u obzir su uzete izmjene kojima se donose ispravke nacionalnih provedbenih mjera država članica za razdoblje od 2013. do 2020. i koje su provedene do kraja 2016. jer su ispravne vrijednosti trebale biti uvedene već u vrijeme izvornog izračuna međusektorskog faktora korekcije.

               (12)

               Sud je u presudi od 28. travnja 2016. izričito ograničio vremenske učinke proglašenja članka 4. Odluke 2013/448/EU i Priloga II. toj Odluci nevaljanima, tako da to proglašenje stvara učinke tek protekom razdoblja od deset mjeseci počevši od datuma objave ove presude. Međusektorski faktor korekcije iz Odluke 2013/448/EU stoga nije valjan od 1. ožujka 2017. Također, mjere donesene do isteka tog razdoblja na temelju poništenih odredaba ne mogu se dovesti u pitanje.

               (13)

               U skladu s presudom Suda u kojoj je istaknuta prednost načela pravne sigurnosti, mjere država članica o dodjeljivanju emisijskih jedinica za razdoblje od 2013. do 2020. te sve njihove naknadne izmjene i dopune ostaju valjane do stupanja na snagu ove Odluke. Međusektorski faktor korekcije utvrđen u ovoj Odluci primjenjuje se u odlukama donesenima od 1. ožujka 2017. o stvaranju ili izmjenama prava na dodjele emisija u kojima se za njihovo utvrđivanje primjenjuje međusektorski faktor korekcije,

         DONIJELA JE OVU ODLUKU:
   Članak 1.
   Odluka 2013/448/EU mijenja se kako slijedi:

               1.

               Članak 4. zamjenjuje se sljedećim:
               „Članak 4.
               Jedinstveni međusektorski faktor korekcije iz članka 10.a stavka 5. Direktive 2003/87/EZ određen u skladu s člankom 15. stavkom 3. Odluke 2011/278/EU naveden je u Prilogu II. ovoj Odluci.”

               2.

               Prilog II. zamjenjuje se tekstom iz Priloga ovoj Odluci.

         Članak 2.
   Ova Odluka stupa na snagu 1. ožujka 2017.

      Sastavljeno u Bruxellesu 24. siječnja 2017.

            Za Komisiju

            Predsjednik

         Jean-Claude JUNCKER

      (1)  SL L 275, 25.10.2003., str. 32.

      (2)  SL L 130, 17.5.2011., str. 1.

      (3)  Odluka Komisije 2013/448/EU оd 5. rujna 2013. o nacionalnim provedbenim mjerama za prijelaznu besplatnu dodjelu emisijskih jedinica stakleničkih plinova u skladu s člankom 11. stavkom 3. Direktive 2003/87/EZ Europskog parlamenta i Vijeća (SL L 240, 7.9.2013., str. 27.).

      PRILOG
      Prilog II. Odluci 2013/448/EU zamjenjuje se sljedećim:

            „PRILOG II.
            Vrijednosti međusektorskog faktora korekcije koje se primjenjuju na besplatne dodjele postrojenjima koja nisu obuhvaćena člankom 10.a stavkom 3. Direktive 2003/87/EZ u razdoblju od 2013. do 2020. navedene su u nastavku:

                        Godina

                        Međusektorski faktor korekcije

                        2013.

                        89,207101 %

                        2014.

                        87,657727 %

                        2015.

                        86,090119 %

                        2016.

                        84,506152 %

                        2017.

                        82,905108 %

                        2018.

                        81,288476 %

                        2019.

                        79,651677 %

                        2020.

                        78,009186 %”


title: Odluka Vijeća (ZVSP) 2016/1338 od 4. kolovoza 2016. o izmjeni Odluke (ZVSP) 2015/2052 o produljenju mandata posebnog predstavnika Europske unije na Kosovu (Ovim se nazivom ne dovode u pitanje stajališta o statusu te je on u skladu s RVSUN-om 1244/1999 i mišljenjem Međunarodnog suda o proglašenju neovisnosti Kosova.)

text:
                  5.8.2016

                  HR

                  Službeni list Europske unije

                  L 212/109

            ODLUKA VIJEĆA (ZVSP) 2016/1338
      od 4. kolovoza 2016.
      o izmjeni Odluke (ZVSP) 2015/2052 o produljenju mandata posebnog predstavnika Europske unije na Kosovu (*)

      VIJEĆE EUROPSKE UNIJE,
      uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
      uzimajući u obzir prijedlog Visokog predstavnika Unije za vanjske poslove i sigurnosnu politiku,
      budući da:

                  (1)

                  Vijeće je 25. siječnja 2012. donijelo Odluku 2012/39/ZVSP (1) o imenovanju g. Samuela ŽBOGARA posebnim predstavnikom Europske unije (PPEU) u Kosovu.

                  (2)

                  Vijeće je 16. studenoga 2015. donijelo Odluku (ZVSP) 2015/2052 (2) o produljenju mandata PPEU-a do 28. veljače 2017.

                  (3)

                  Nakon imenovanja g. Samuela ŽBOGARA na drugu funkciju gđa Nataliya APOSTOLOVA trebala bi biti imenovana novim PPEU-om u Kosovu za razdoblje od 1. rujna 2016. do 28. veljače 2017.

                  (4)

                  Odluku ZVSP 2015/2052 stoga bi trebalo s tim u skladu izmijeniti.

                  (5)

                  PPEU će provoditi svoj mandat u kontekstu stanja koje bi se moglo pogoršati i koje bi moglo spriječiti ostvarivanje ciljeva vanjskog djelovanja Unije kako su određeni u članku 21. Ugovora,

            DONIJELO JE OVU ODLUKU:
      Članak 1.
      Izmjena Odluke (ZVSP) 2015/2052
      Članak 1. Odluke (ZVSP) 2015/2052 zamjenjuje se sljedećim:

         „Članak 1.
         Posebni predstavnik Europske unije
         1.   Mandat g. Samuela ŽBOGARA kao posebnog predstavnika Europske unije (PPEU) produljuje se do 31. kolovoza 2016.
         2.   Gđa Nataliya APOSTOLOVA imenuje se PPEU-om u Kosovu za razdoblje od 1. rujna 2016. do 28. veljače 2017.
         3.   Mandat PPEU-a može završiti ranije ako Vijeće tako odluči, na prijedlog Visokog predstavnika Unije za vanjske poslove i sigurnosnu politiku (VP).”

      Članak 2.
      Stupanje na snagu
      Ova Odluka stupa na snagu na dan donošenja.

         Sastavljeno u Bruxellesu 4. kolovoza 2016.

               Za Vijeće

               Predsjednik

            M. LAJČÁK

         (*)  Ovim se nazivom ne dovode u pitanje stajališta o statusu te je on u skladu s RVSUN-om 1244/1999 i mišljenjem Međunarodnog suda o proglašenju neovisnosti Kosova.

         (1)  Odluka Vijeća 2012/39/ZVSP od 25. siječnja 2012. o imenovanju posebnog predstavnika Europske unije u Kosovu (SL L 23, 26.1.2012., str. 5.).

         (2)  Odluka Vijeća (ZVSP) 2015/2052 od 16. studenoga 2015. o produljenju mandata posebnog predstavnika Europske unije na Kosovu (SL L 300, 17.11.2015., str. 22.).


title: Odluka Vijeća od 18. ožujka 2014. o imenovanju i zamjeni članova upravnog odbora Europskog centra za razvoj strukovnog osposobljavanja

text:
               21.3.2014

               HR

               Službeni list Europske unije

               C 82/2

      ODLUKA VIJEĆA

   od 18. ožujka 2014.
   o imenovanju i zamjeni članova upravnog odbora Europskog centra za razvoj strukovnog osposobljavanja
   2014/C 82/02
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja, a posebno njezin članak 4. (1),
   uzimajući u obzir imenovanje koje je Vijeću predložila Komisija u kategoriji predstavnika zaposlenika,
   budući da:

               (1)

               U svojoj Odluci od 16. srpnja 2012. (2) Vijeće je imenovalo članove upravnog odbora Europskog centra za strukovno osposobljavanje za razdoblje od 18. rujna 2012. do 17. rujna 2015.

               (2)

               Mjesto hrvatskog člana moralo se popuniti,

         ODLUČILO JE:
   Jedini članak
   Sljedeća osoba imenuje se za člana upravnog odbora Europskog centra za razvoj strukovnog osposobljavanja do kraja tekućeg mandata, koji istječe 17. rujna 2015.:

                  PREDSTAVNICI ORGANIZACIJA ZAPOSLENIKA:

               HRVATSKA

               gđa Dijana ŠOBOTA

               izvršna tajnica za međunarodnu suradnju i obrazovanje

               SSSH

      Sastavljeno u Bruxellesu 18. ožujka 2014.

            Za Vijeće

            Predsjednik

         E. VENIZELOS

      (1)  SL L 39, 13.2.1975., str. 1.

      (2)  SL C 228, 31.7.2012., str. 3.